Il-Parlament il-bieraħ fil-għaxija iddiskuta riżoluzzjoni biex il-Gvern jirratifika l-konvenzjoni ta' Espoo, konvenzjoni li tirregola l-mod kif pajjiżi ġirien jieħdu ħsieb li jikkonsultaw lil xulxin fuq dak li jissejħu "transboundary impacts" ta' proġetti. Għalkemm ir-ratifika kienet obbligu legali, dan kien wieħed kosmetiku minħabba li l-leġislazzjoni ilha li daħlet fis-seħħ anke' f'Malta u dan permezz ta' żewġ Direttivi tal-Unjoni Ewropea (dik dwar l-EIA – Environmental Impact Assessment u u dik dwar l-SEA – Strategic Environment Assessment). Hu ukoll tajjeb li l-Parlament stenbaħ dwar in-nukleari fi Sqallija! Fid-diskussjoni issemma diversi drabi kif din ir-ratifika tista' tagħti lil Malta drittijiet fil-konfront ta' pajjiżi bħall-Italja li jiżviluppaw impjanti nuklejari! Aħna ta' Alternattiva ilna li tkellimna dwar dan żmien. Meglio tard .......... che mai . Ara ukoll f'dan il-blog : Politika tan-ngħam. Impjant Nuklejari f'Malta ? Incident nukleari iehor fi Franza Accident iehor f'impjant nuklejari gewwa Franza.